maaliskuu 2013 - 52 Weeks of Deliciousness
Nyt on ensimmäinen, virallinen pääsiäisateria syöty, se on myös sulateltu ulkoporeammeessa pötkötellen ja ulkona auringossa kävellen. Tänä viikonloppuna on siis nukuttu, syöty ja ulkoiltu. Parasta tässä on se, että vapaapäiviä on vielä jäljellä!
Söimme pääsiäisaterian ystävien luona lauantaina. Lupasin tuoda mukanani alkupalat sekä lisukkeita lampaalle, mukaan lähti ainoastaan kasvisruokia.
Kaikki annokset on mitoitettu neljälle hengelle.
Löysin näiden reseptin Fannista&Kanelista
5 porkkanaa kuorittuna ja pieniksi paloiksi paloiteltuna
1 puska salviaa
Kuori ja pilko porkkanat. Paista ne kypsiksi pannulla salvian kera oliiviöljyssä. Mausta suolalla ja pippurilla.
PARSA-TORTELLINITIKUT
1 pkt tuorepastatortellineja ricottatäytteellä
4 vihreää, tuoretta tankoparsaa
voita, suolaa, pippuria ja sitruunamehua
Keitä tortellinit ja paista parsat kypsiksi pannulla voissa. Mausta parsat sitruunamehulla, suolalla ja pippurilla.
Pilko parsat kolmeen osaan ja ryhdy täyttämään tikkuja. Kirsikkatomaatti-parsa-tortellini-kirsikkatomaatti.
Huomasin tarjoillessa, että näihin olisi voinut tehdä jonkin kivan yrttiöljyn kaveriksi, ensi kerralla sitten sellaisella twistillä.
Tämän tein monen eri reseptin pohjalta vähän itse soveltaen.
1/2 ptk kermaa
Tyhjennä avokadot ja surraa ne tasaiseksi massaksi esim. sauvasekoittimella. Lisää loraus valkoviiniä ja kerma. Mausta suolalla, pippurilla ja sitruunamehulla. Sekoita hyvin ja anna levätä jääkaapissa ennen tarjoilua.
Marinoi katkaravut suolalla, pippurilla ja sitruunamehulla.
Paista katkaravut pikaisesti pannulla.
Koristele keitto ravuilla.
KAHDEN JUUSTON PERUNAT
6-7 uuniperunaa (Rosamunda)
1 pkt mozzarellajuustoraastetta
Kuori ja siivuta perunat ohuiksi siivuiksi. Lorauta uunivuoan pohjalle kermaa, lado päälle kerros perunoita. Lisää päälle murustettua fetaa, mausta suolalla ja pippurilla. Toista ja laita viimeiseen kerrokseen myös juustoraaste.
Paista uunissa 200 asteessa kunnes perunat ovat kypsiä, n. 30-40 minuuttia.
Kuvissa vilahtaa myös kylmäsavulohitäytetyt kananmunat, niihin minulla ei ole toistaiseksi reseptiä vaan ne ovat kyläpaikan isännän käsialaa.